ai4bharat/Pralekha huggingface dataset:
ગૃહ મંત્રાલય
જાપાનના ભૂતપૂર્વ પ્રધાનમંત્રી શ્રી શિન્ઝો આબેના નિધન પર આદરભાવ તરીકે આવતીકાલે એક દિવસીય રાષ્ટ્રીય શોક
જાપાનના ભૂતપૂર્વ પ્રધાનમંત્રી શ્રી શિન્ઝો આબેનું 08મી જુલાઈ 2022ના રોજ અવસાન થયું. દિવંગત મહાનુભાવ પ્રત્યે આદરભાવ તરીકે, ભારત સરકારે નિર્ણય લીધો છે કે આવતીકાલે સમગ્ર ભારતમાં એક દિવસનો રાષ્ટ્રીય શોક મનાવાશે.
સમગ્ર ભારતમાં જ્યાં રાષ્ટ્રીય ધ્વજ નિયમિતપણે લહેરાતો હોય તે તમામ ઈમારતો પર શોકના દિવસે રાષ્ટ્રધ્વજ અડધી કાઠીએ ઝુકાવવામાં આવશે અને તે દિવસે કોઈ સત્તાવાર મનોરંજન થશે નહીં.
SD/GP/JD
(Visitor Counter : 187
પ્રધાનમંત્રીનું કાર્યાલય
સમગ્ર દેશમાં મારા પરિવારના સભ્યો સાથે જોડાવા માટે WhatsApp મારા માટે બીજું શક્તિશાળી માધ્યમ બની રહ્યું છે: પ્રધાનમંત્રી શ્રી
પ્રધાનમંત્રી શ્રી નરેન્દ્ર મોદીએ કહ્યું કે WhatsApp મારા માટે સમગ્ર દેશમાં મારા પરિવારના સભ્યો સાથે જોડાવા માટેનું બીજું શક્તિશાળી માધ્યમ બની રહ્યું છે.
તેમણે પોતાની વોટ્સએપ ચેનલની લિંક પણ શેર કરી છે.
પ્રધાનમંત્રી શ્રીએ X પર પોસ્ટ કર્યું;
“व्हाट्सऐप मेरे लिए देशभर के अपने परिवारजनों से जुड़ने का एक और सशक्त माध्यम बन रहा है। मेरे इस चैनल के जरिए आप मुझसे जरूर जुड़ें और सभी अपडेट्स तुरंत अपने फोन पर ही पाएं।
https://www.whatsapp.com/channel/0029Va8IaebCMY0C8oOkQT1F
CB/GP/JD
(Visitor Counter : 28
મંત્રીમંડળ
મંત્રીમંડળે પુર્વોત્તર પરિષદના પુનર્ગઠનને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે પૂર્વોત્તર ક્ષેત્રના વિકાસ મંત્રાલય દ્વારા કેન્દ્રીય ગૃહમંત્રીને નોર્થ ઈસ્ટર્ન કાઉન્સિલ ના કાર્યાધ્યક્ષ તરીકે નિમણુંક કરવા માટેની તથા તમામ આઠ રાજ્યોના રાજ્યપાલ અને મુખ્યમંત્રીઓને તેના સભ્ય તરીકે નિમવાની દરખાસ્તને મંજૂરી આપી છે. કેબિનેટે પૂર્વોત્તર ક્ષેત્રના વિકાસ મંત્રાલયના રાજ્યમંત્રી ને પરિષદના ઉપાધ્યક્ષ તરીકે નિમણુંકને પણ મંજૂરી આપી છે.
અસરઃ
પૂર્વોત્તર પરિષદ કેન્દ્ર અને રાજ્ય સરકાર મારફતે વિવિધ પરિયોજનાઓ હાથ ધરે છે. નવી વ્યવસ્થા હેઠળ અધ્યક્ષ તરીકે ગૃહમંત્રી અને પૂર્વોત્તર ક્ષેત્રના વિકાસ મંત્રાલયના રાજ્યમંત્રીને ઉપાધ્યક્ષ તરીકે તેમજ પૂર્વોત્તરના રાજ્યોના તમામ રાજ્યપાલો અને મુખ્યમત્રીની બનેલી પૂર્વોત્તર પરિષદ આંતર રાજ્ય બાબતોની ચર્ચા માટેનું મંચ બની રહેશે અને ભવિષ્યમાં સામાન્ય અભિગમો ધ્યાનમા લેવા માટે વધુ ઘનિષ્ઠ વિચારણા કરી શકશે.
પૂર્વોત્તર પરિષદ હવે વિવિધ ક્ષેત્રીય પરિષદો દ્વારા હાથ ધરાતી કામગીરી બજાવી શકશે, જેમાં કેફી દ્રવ્યોની હેરફેર, શસ્ત્રો અને સરંજામની દાણચોરી જેવા આંતરરાજ્ય મુદ્દાઓ તથા સરહદી વિવાદ વગેરે બાબતો અંગે ચર્ચા કરશે.
પૂર્વોત્તર પરિષદના પુનઃગઠનને કારણે તે પૂર્વોત્તરના રાજ્યો માટેની એક વધુ અસરકારક સંસ્થા બની રહેશે.
આ પરિષદ સમયાંતરે જેમનો પ્રોજેક્ટસની યાદીમાં સમાવેશ કરાયો હોય તેવા વિવિધ પ્રોજેક્ટસ અથવા તો યોજનાઓની સમીક્ષા હાથ ધરશે અને આ પ્રોજેક્ટસ બાબતે રાજ્યો વચ્ચે સંકલન માટેના અસરકારક પગલાંની ભલામણ કરશે. આ પરિષદને કેન્દ્ર સરકારે જે કોઈ સત્તાઓ સોંપી હોય તેવી સત્તાઓનો ઉપયોગ કરી શકશે.
પૂર્વભૂમિકા:
પૂર્વોત્તર પરિષધ અધિનિયમ 1971 હેઠળ, પૂર્વોત્તર પરિષદની એક મધ્યસ્થ સંસ્થા તરીકે રચના કરવામાં આવી છે, જે રાજ્યો વચ્ચે વિકાસ અને સંકલન કરવાની ભૂમિકા બજાવશે. વર્ષ 2002માં કરાયેલા સુધારા પછી પૂર્વોત્તર પરિષદ પૂર્વોત્તરના વિસ્તારો માટે પ્રાદેશિક આયોજન કરતી સંસ્થા તરીકેની ભૂમિકા બજાવે છે અને વિસ્તારના પ્રાદેશિક આયોજનની રૂપરેખા તૈયાર કરવામાં તે બે અથવા તો તેથી વધુ રાજ્યો માટે લાભદાયી હોય તેવી યોજનાઓને અગ્રતા આપે છે. ખાસ કરીને સિક્કિમના મામલે પરિષદ ચોક્કસ પ્રોજેક્ટસ અને યોજનાઓ હાથ ધરે છે.
NP/RP
(Visitor Counter : 78
PIB Headquarters
કોવિડ-19 અંગે PIBનું દૈનિક બુલેટિન
|
|
- છેલ્લા 24 કલાકમાં નવા 84,332 કેસ નોંધાયા; 70 દિવસમાં સૌથી ઓછો આંકડો
- દેશમાં અત્યાર સુધીમાં કુલ સાજા થવાનો દર 2,79,11,384 રહ્યો
- છેલ્લા 24 કલાકમાં 1,21,311 દર્દીઓ સાજા થયા
- સતત 30મા દિવસે બિમારીમાંથી સાજા થયેલા લોકોની સંખ્યા દૈનિક નવા કેસોની સંખ્યાથી વધુ
- સાજા થવાનો દર વધીને 95.07% થયો
- સાપ્તાહિક પોઝિટિવિટી દર હાલમાં 5%થી ઘટીને4.94% રહ્યો
- દૈનિક પોઝિટિવીટી રેટ સતત 19મા દિવસે 10 ટકાથી ઓછો 4.39%એ પહોંચ્યો
- તપાસની ક્ષમતામાં વધારો – અત્યાર સુધી કુલ 37.62 કરોડની તપાસ કરવામાં આવી
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 24.96 કરોડ લોકોને રસી આપવામાં આવી
#Unite2FightCorona#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
કોવિડ-19 અપડેટ
વિગત: https://pib.gov.in/PressReleseDetail.aspx?PRID=1726459
કોવિડ-19 રસીકરણ અપડેટ
વિગત:https://pib.gov.in/PressReleseDetail.aspx?PRID=1726458
કેન્દ્રીય આરોગ્ય મંત્રાલય તથા રસીકરણ તંત્ર પર અધિકૃત સમૂહ ના અધ્યક્ષે પુષ્ટિ કરી કે કથિત ડેટા લીકને સંબંધિત ડાર્ક વેબ પર કથિત હેકરોનો દાવો નિરાધાર છે
વિગત: https://pib.gov.in/PressReleseDetail.aspx?PRID=1726474
44મી જીએસટી પરિષદની ભલામણો, કોવિડ-19 રાહત અને સારવારમાં ઉપયોગ થતી ચીજવસ્તુઓ પર જીએસટીના દરમાં ફેરફાર કર્યો
વિગત: https://pib.gov.in/PressReleseDetail.aspx?PRID=1726525
ડીઆરડીઓ દ્વારા વિકસિત 500 બેડની હોસ્પિટલ શ્રીનગરમાં કાર્યરત
વિગત: https://pib.gov.in/PressReleseDetail.aspx?PRID=1726466
માન્યતા વિ. હકીકતો
વિગત: https://pib.gov.in/PressReleseDetail.aspx?PRID=1726518
કોવિડ-19 મૃત્યુદરના આંકડા-માન્યતા વિ. હકીકતો
વિગત: https://pib.gov.in/PressReleseDetail.aspx?PRID=1726521
કોવિડ-19 અંગેની ગેરમાન્યતાઓ દૂર કરવી
વિગત: https://pib.gov.in/PressReleseDetail.aspx?PRID=1726345
રસીકરણ અંગેની ગેરમાન્યતાઓ દૂર કરવી
વિગત: https://pib.gov.in/PressReleasePage.aspx?PRID=1726341
કોવિડ-19: ગેરમાન્યતાઓ દૂર કરવી
વિગત: https://pib.gov.in/PressReleasePage.aspx?PRID=1726335
સીએસઆઈઆરને લેક્સાઈ લાઈફ સાયન્સીઝ સાથે ભાગીદારીમાં કોવિડ-19 દર્દીઓ પર કોલ્કિસિન દવાની ક્લિનીકલ ટ્રાયલ કરવા માટે વિનિયામકથી મંજૂરી મળી
વિગત:https://pib.gov.in/PressReleasePage.aspx?PRID=1726423
આંતરરાષ્ટ્રીય યોગ દિવસ-2021 માટે પૂર્વાવલોકન કાર્યક્રમ આયોજિત
વિગત: https://pib.gov.in/PressReleseDetail.aspx?PRID=1726449
સરકારના વ્યાપાર માર્જિન સીમિત કરવાથી ઓક્સિજન કોન્સન્ટ્રેટરની કિંમતો 54 ટકા ઘટી
વિગત: https://pib.gov.in/PressReleasePage.aspx?PRID=1726290
એનસીએલ તરફથી મધ્યપ્રદેશ સરકારને કોવિડ વિરુદ્ધ લડાઈમાં સમર્થન કરવા માટે 10 કરોડ રૂપિયાનું યોગદાનવિગત: https://pib.gov.in/PressReleasePage.aspx?PRID=1726294
Important Tweets
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 160
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 43.51 કરોડ લોકોને રસી આપવામાં આવી
(છેલ્લા 24 કલાકમાં ભારતમાં 39,361 નવા કેસ નોંધાયા
ભારતમાં સક્રિય કેસનું ભારણ ઘટીને 4,11,189 થયું
સક્રિય કેસ કુલ કેસનાં 1.31% થયા
દેશમાં અત્યાર સુધીમાં કુલ 3,05,79,106 કરોડ દર્દી સાજા થયા
છેલ્લા 24 કલાકમાં 35,968 દર્દીઓ સાજા થયા
સાજા થવાનો દર વધીને 97.35% થયો
સાપ્તાહિક પોઝિટિવિટી દર ઘટીને 5% કરતા ઓછો થઈ ગયો છે, હાલમાં 2.31% છે
દૈનિક પોઝિટિવિટી દર 3.41%એ પહોંચ્યો, જે સતત 31મા દિવસે 3%થી ઓછો છે
પરીક્ષણ ક્ષમતામાં નોંધપાત્ર વધારો કરવામાં આવ્યો – કુલ 45.74 કરોડ પરીક્ષણો કરવામાં આવ્યા
SD/GP/BT
પ્રધાનમંત્રીનું કાર્યાલય
પ્રધાનમંત્રીએ 2001ના સંસદ હુમલાના શહીદોને શ્રદ્ધાંજલિ આપી
પ્રધાનમંત્રી શ્રી નરેન્દ્ર મોદીએ 2001માં સંસદ હુમલા દરમિયાન શહીદ થયેલા લોકોને શ્રદ્ધાંજલિ આપી છે.
એક ટ્વીટમાં, પ્રધાનમંત્રીએ કહ્યું;
"2001ના સંસદ હુમલા દરમિયાન શહીદ થયેલા લોકોને શ્રદ્ધાંજલિ આપી. આપણે તેમની સેવા, બહાદુરી અને બલિદાનને ક્યારેય ભૂલીશું નહીં."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
વેપાર અને ઉદ્યોગ મંત્રાલય
શ્રી ગોયલે આગામી 25 વર્ષમાં ભારતની વૃદ્ધિની 10 ગણાથી વધુ સંભાવના પર ભાર મૂક્યો
વેપાર, ટેકનોલોજી, પર્યટન અને પ્રતિભાના 4Ts પર વિશેષ ધ્યાન: શ્રી ગોયલ
શ્રી પીયૂષ ગોયલ ફેડરેશન ઓફ બેલ્જિયન એન્ટરપ્રાઇઝીસ સાથે બિઝનેસ મીટિંગને સંબોધિત કરી
કેન્દ્રીય વાણિજ્ય અને ઉદ્યોગ, ગ્રાહક બાબતો, ખાદ્ય અને જાહેર વિતરણ અને કાપડ મંત્રી શ્રી પીયૂષ ગોયલ, બ્રસેલ્સની તેમની બે દિવસીય મુલાકાત દરમિયાન, ફેડરેશન ઓફ બેલ્જિયન એન્ટરપ્રાઇઝિસ  દ્વારા ભારત-યુરોપિયન ટ્રેડ યુનિયન એન્ડ ટેક્નોલોજી કાઉન્સિલ ની પ્રથમ મંત્રી સ્તરીય બેઠકમાં હાજરી આપવા માટે આમંત્રણ આપવામાં આવ્યું છે. આ બેઠકનું આયોજન ફેડરેશનના કાર્યાલયમાં કરવામાં આવ્યું હતું. આ પ્રસંગે માનનીય મંત્રીશ્રીએ સભાને સંબોધી હતી.
આ બેઠકમાં બેલ્જિયમ તરફથી 28થી વધુ વેપારી પ્રતિનિધિઓ ઉપરાંત ભારતીય વેપારી પ્રતિનિધિમંડળના છ સભ્યોએ હાજરી આપી હતી. FEBના પ્રમુખ શ્રી રેને બ્રાંડર્સે મીટીંગમાં ઉપસ્થિત પ્રતિનિધિઓનું સ્વાગત કરતા પોતાના વિચારો વ્યક્ત કર્યા હતા. મીટીંગનું સંચાલન FEBના સીઈઓ શ્રી પીટર ટિમરમેન્સ દ્વારા કરવામાં આવ્યું હતું.
તેમના મુખ્ય વક્તવ્યમાં શ્રી ગોયલે જણાવ્યું હતું કે ભારત આગામી 25 વર્ષમાં દેશની 10 ગણી વૃદ્ધિની સંભાવનાને બહાર લાવશે. તેમણે કહ્યું કે આનાથી સૌથી ઝડપથી વિકસતી મોટી અર્થવ્યવસ્થા તરીકે ભારતની સ્થિતિ વધુ મજબૂત થશે. શ્રી ગોયલે જણાવ્યું હતું કે 4T વ્યાપાર, ટેક્નોલોજી, પ્રવાસન અને પ્રતિભા પર વિશેષ ધ્યાન કેન્દ્રિત કરીને, ટકાઉપણું અને નવીનીકરણીય ઊર્જા માટે ભારતનું મહત્વાકાંક્ષી મિશન લક્ષ્ય નિર્ધારિત કરતાં નવ વર્ષ આગળ, 2021 માં જ હાંસલ કરવામાં આવ્યું છે. જે તેની કામગીરી પરથી પુરવાર થાય છે.
આ પછી એક ગોળમેજી પરિષદ યોજાઈ હતી જેમાં મીટિંગ દરમિયાન હાજર રહેલા વેપારી સંગઠનો વચ્ચે બેલ્જિયમમાં હાજર ભારતીય અને વિદેશી સાહસોની જુબાનીઓ ઉપરાંત ભારતમાં હાજર અને કાર્યરત બેલ્જિયન સાહસોની જુબાનીઓ સાથે ચર્ચા કરવામાં આવી હતી. રાઉન્ડ ટેબલ દરમિયાન ટેરિફ અને ડ્યુટી, આઈપીઆરનું રક્ષણ, રોકાણ, વેસ્ટ મેનેજમેન્ટ સેક્ટરમાં નિયમોની જરૂરિયાત, નિયમનકારી અનુપાલન ઘટાડવું, ઝીરો કાર્બન ટેક્નોલોજી અને ગ્રીન ફાઇનાન્સિંગ અને ઓફશોર વિન્ડ સિસ્ટમ જેવા મહત્વના વિષયો પર ચર્ચા કરવામાં આવી હતી.
રાઉન્ડ ટેબલ પર પ્રતિભાવ આપતાં શ્રી ગોયલે ભારપૂર્વક જણાવ્યું હતું કે આબોહવા સંબંધિત મુદ્દાઓ જેવા વૈશ્વિક પડકારોને સંબોધતી વખતે વિકસિત અને ઉભરતી અર્થવ્યવસ્થા બંને માટે એક સમાન ક્ષેત્ર હોવું જોઈએ. તેમણે કહ્યું કે ભારત તેના ચોખ્ખા શૂન્ય ઉત્સર્જનના લક્ષ્યોને હાંસલ કરવા માટે પ્રતિબદ્ધ છે, તેમાં તમામ સંબંધિતો દ્વારા અર્થપૂર્ણ યોગદાન હોવું જોઈએ અને પેરિસ કરાર હેઠળ કરવામાં આવેલી પ્રતિબદ્ધતાઓનું તમામ રાષ્ટ્રોએ પાલન કરવું જોઈએ. તેમણે આશા વ્યક્ત કરી હતી કે ઈન્ડો-યુરોપિયન ટ્રેડ યુનિયન અને ટેક્નોલોજી કાઉન્સિલ ની મિકેનિઝમ આ પડકારોનો ઉકેલ શોધવા માટે અસરકારક પ્લેટફોર્મ તરીકે ઉભરી શકે છે. મંત્રીએ કહ્યું કે ભારત અને યુરોપિયન યુનિયન ડબલ્યુટીઓ મુદ્દાઓને લઈને ઘણી સામાન્ય ચિંતાઓ શેર કરે છે જ્યાં તેમની સ્થિતિ મોટા પ્રમાણમાં એકીકૃત થાય છે અને તેથી, તેમના સામૂહિક પ્રયાસો દ્વારા, તેઓ આગામી ડબ્લ્યુટીઓ મંત્રી સ્તરીય પરિષદમાં સર્વસંમતિ આધારિત ઉકેલો શોધવામાં સંયુક્ત રીતે યોગદાન આપી શકે છે.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 105
સંરક્ષણ મંત્રાલય
‘આવા’ એ લોકડાઉન દરમિયાન દિલ્હીમાં જરૂરિયાતમંદ લોકો માટે 3700 ફુડ પેકેટ આપ્યા
સેના પત્ની કલ્યાણ સંઘ  એ કોવિડ-19 મહામારીના કારણે લાગુ કરવામાં આવેલ લોકડાઉન દરમિયાન જરૂરિયાતમંદ લોકોને વિતરણ કરવા માટે દિલ્હી રાષ્ટ્રીય રાજધાની ક્ષેત્રની સરકારને આજે 25૦૦ ફુડ પેકેટ પૂરા પાડ્યા. આશરે 1200 ફુડ પેકેટ્સ ગઈકાલે સોંપવામાં આવ્યા હતા. ખાદ્ય પદાર્થો અથવા ભોજનના પેકેટોનું મફતમાં વિતરણ પાંચ દિવસો સુધી ચાલુ રહેશે.
ભોજનના આ પેકેટ સેનાના ‘આવા લંચ પ્રોજેક્ટ’ અંતર્ગત તૈયાર કરવામાં આવ્યા હતા. આ પેકેટ જુદા જુદા અધિકારીઓ, જુનિયર કમિશન્ડ અધિકારીઓ અને અન્ય રેન્કના પદાધિકારીઓના પરિવારો દ્વારા દિલ્હીની જુદી-જુદી કોલોનીઓમાં પોત-પોતાના ઘરોમાં તૈયાર કરવામાં આવ્યા હતા.
દેશના સૌથી મોટા સ્વૈચ્છિક સંગઠનોમાંથી એક ‘આવા’નો ઉદ્દેશ્ય સૈન્ય કર્મીઓની પત્નીઓ અને તેમના બાળકોના સમગ્ર વિકાસ અને કલ્યાણ કરવાનો તેમજ યુદ્ધ વિધવાઓ અને દિવ્યાંગ બાળકોનું પુનર્વસન કરવાનો છે. તે સિવાય, ‘આવા’ ગરીબોના જીવન સ્તરમાં સુધારો કરવા માટે કેન્દ્ર અને રાજ્ય સરકારો દ્વારા ચલાવવામાં આવી રહેલા અનેક અભિયાનોમાં પણ સક્રિય ભાગીદારી ધરાવે છે.
GP/RP
નાણા મંત્રાલય
અટલ પેન્શન યોજના  – પાંચ વર્ષ પૂર્ણ થયા
સફળ અમલના પાંચ વર્ષ પૂર્ણ થયા, અટલ પેન્શન યોજનાએ 2.23 કરોડની નોંધણીની નોંધપાત્ર સફળતા મેળવી
ભારત સરકારની સામાજિક સુરક્ષા પ્રદાન કરતી મહત્ત્વાકાંક્ષી ‘અટલ પેન્શન યોજના’ એ અમલીકરણના પાંચ વર્ષ સફળતાપૂર્વક પૂર્ણ કર્યા છે. 9 મે, 2015ના રોજ આદરણીય પ્રધાનમંત્રી શ્રી નરેન્દ્ર મોદીએ અસંગઠિત ક્ષેત્રમાં કામદારોને વૃદ્ધાવસ્થામાં આવક પ્રદાન કરવાના અને 60 વર્ષની વય પછી લઘુતમ સરકારી પેન્શન આપવાના ઉદ્દેશ સાથે આ યોજનામાં પેન્શનની જાળ અંતર્ગત 2.23 કરોડ કામદારોની નોંધણી થઈ છે, જે ભારતમાં સતત વધી રહેલી વરિષ્ઠ નાગરિકોની વધતી સંખ્યાને સુનિશ્ચિત આવક પ્રદાન કરવા માટે અત્યારે પણ પ્રસ્તુત છે. આ યોજનામાં નોંધપાત્ર નોંધણી થવા ઉપરાંત યોજનાનો અમલ દેશભરમાં તમામ રાજ્યો અને કેન્દ્રશાસિત પ્રદેશોમાં વિસ્તૃતપણે થયો છે, જેમાં પુરુષ અને મહિલાઓનો રેશિયો 57:43 છે.
એપીવાયની આ પાંચ વર્ષની સફર અભૂતપૂર્વ રહી છે અને 9 મે, 2020ના રોજ યોજના અંતર્ગત કુલ નોંધણી 2,23,54,028 થઈ હતી. આ યોજના શરૂ થયાના પ્રથમ બે વર્ષ દરમિયાન લગભગ 50 લાખ સબસ્ક્રાઇબરની નોંધણી થઈ હતી, જે ત્રીજા વર્ષમાં બમણી થઈને 100 લાખ થઈ હતી અને ચોથા વર્ષમાં 1.50 કરોડના આંકડાને હાંસલ કર્યો હતો. ગયા નાણાકીય વર્ષમાં યોજના હેઠળ લગભગ 70 લાખ સબસ્ક્રાઇબરોની નોંધણી થઈ હતી.
અટલ પેન્શન યોજનાનું વહીવટી કરતાં પેન્શન ફંડ રેગ્યુલેટરી એન્ડ ડેવલપમેન્ટ ઓથોરિટી ના ચેરમેન શ્રી સુપ્રતિમ બંદોપાધ્યાયે કહ્યું હતું કે, “સરકારી અને ખાનગી બેંકો, પ્રાદેશિક ગ્રામીણ બેંકો, પેમેન્ટ બેંકો, સ્માલ ફાઇનાન્સ બેંકો, ટપાલ વિભાગ તથા પ્રાદેશિક સ્તરની બેંકર સમિતિઓના અવિરત પ્રયાસોને કારણે જ પેન્શનના કવરેજ અંતર્ગત સમાજનાં સૌથી નબળાં વર્ગોને લાવવાનું શક્ય બન્યું છે.”
એપીવાયમાં 18થી 40 વર્ષની વય ધરાવતો, બેંક ખાતું ધરાવતો કોઈ પણ ભારતીય નાગરિક નોંધણી કરાવી શકે છે. આ યોજના ત્રણ વિશિષ્ટ લાભ આપે છે. પ્રથમ, આ યોજના 60 વર્ષની વયે પહોંચનાર વ્યક્તિને લઘુતમ પેન્શન રૂ. 1000થી રૂ. 5000 વચ્ચે પ્રદાન કરશે. બે, આ પેન્શન સબસ્ક્રાઇબરને આજીવન મળે છે અને એના નિધન પછી એના જીવનસાથીને મળે છે. ત્રણ, પેન્શનધારક અને એના જીવનસાથીના નિધન પછી સંપૂર્ણ પેન્શન ભંડોળ વારસદારને ચુકવવામાં આવે છે.
પીએફઆરડીએના ચેરમેન એ કહ્યું હતું કે, “એપીવાય અંતર્ગત લાયકાત ધરાવતા લોકોના ફક્ત પાંચ ટકા લોકોને આવરી લીધા છે અને આગળ જતાં વધુને વધુ લોકોને આવરી લેવાનું મોટું કાર્ય પાર પાડીશું. આ યોજનાના સામાજિક મહત્ત્વને સમજીને અમે અભૂતપૂર્વ વૃદ્ધિ હાંસલ કરવા માટે સક્રિય પહેલો સતત હાથ ધરી છે તથા જ્યારે અનપેક્ષિત સ્થિતિ ઊભી થાય છે, ત્યારે એનું સમાધાન થશે.”
પીએફઆરડીએ વિશે
પેન્શન ફંડ રેગ્યુલેટરી એન્ડ ડેવલપમેન્ટ ઓથોરિટી  એ નેશનલ પેન્શન સિસ્ટમ  અને પેન્શન સ્કીમનું નિયમન કરવા અને એને પ્રોત્સાહન આપવા તથા એમાં વ્યવસ્થિત વૃદ્ધિ સુનિશ્ચિત કરવા સ્થાપિત કાયદેસર સંસ્થા છે, જેની રચના આ કાયદાને લાગુ કરવા માટે થઈ છે. એનપીએસ શરૂઆતમાં કેન્દ્ર સરકારનાં કર્મચારીઓ શરૂઆતમાં કેન્દ્ર સરકારનાં કર્મચારીઓ માટે લાગુ કરવામાં આવી હતી, જેનો અમલ 1 જાન્યુઆરી, 2004થી થયો હતો અને પછી લગભગ તમામ રાજ્ય સરકારોએ એના કર્મચારીઓ માટે એનો સ્વીકાર કર્યો હતો. એનપીએસનો લાભ સ્વૈચ્છિક ધોરણે તમામ ભારતીય નાગરિકો  અને તમામ કોર્પોરેટ કર્મચારીઓને પણ આપવામાં આવ્યો છે.
એનપીએસ અને અટલ પેન્શન યોજના અંતર્ગત 30 એપ્રિલ, 2020ના રોજ સબસ્ક્રાઇબરની કુલ સંખ્યા 3.46 કરોડનો આંકડો વટાવી ગઈ હતી તથા એની એસેટ અંડર મેનેજમેન્ટ  વધીને રૂ. 4,33,555 કરોડ થઈ છે. એનપીએસ અંતર્ગત 68 લાખથી વધારે કર્મચારીઓની નોંધણી થઈ છે તથા કોર્પોરેટ તરીકે રજિસ્ટર્ડ ખાનગી ક્ષેત્રની 7,616 કંપનીઓના 22.60 લાખ સબસ્ક્રાઇબરની નોંધણી થઈ છે.
GP/DS
(Visitor Counter : 202
|
સ્વાસ્થ્ય અને પરિવાર કલ્યાણ મંત્રાલય
|
ભારતનું સંચિત કોવિડ-19 રસીકરણ કવરેજ લગભગ 218. 52 કરોડને પાર
12-14 વર્ષની વય જૂથ માટે 4.10 કરોડથી વધુ રસીના ડોઝ આપવામાં આવ્યા છે
ભારતમાં સક્રિય કેસનું ભારણ તાજેતરમાં 39,583
છેલ્લા 24 કલાકમાં 3,947 દૈનિક નવા કેસ નોંધાયા
સાજા થવાનો દર હાલમાં 98.73%
સાપ્તાહિક પોઝિટિવિટી દર 1.44%
આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 218.52 Cr  ને વટાવી ગયું છે.
12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 4.10 કરોડ  થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે,18-59 વર્ષની વય જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ 10મી એપ્રિલ,2022 થી શરૂ થયું.
આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે:
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
1,04,15,181
|
|
બીજો ડોઝ
|
|
1,01,18,631
|
|
સાવચેતી ડોઝ
|
|
70,20,632
|
|
FLWs
|
|
પ્રથમ ડોઝ
|
|
1,84,36,783
|
|
બીજો ડોઝ
|
|
1,77,16,255
|
|
સાવચેતી ડોઝ
|
|
1,36,46,608
|
|
12-14 વર્ષ સુધીનું વય જૂથ
|
|
પ્રથમ ડોઝ
|
|
4,10,15,565
|
|
બીજો ડોઝ
|
|
3,17,45,589
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
6,19,41,732
|
|
બીજો ડોઝ
|
|
5,30,57,606
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
56,12,69,907
|
|
બીજો ડોઝ
|
|
51,57,54,137
|
|
સાવચેતી ડોઝ
|
|
9,53,04,022
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
20,40,28,643
|
|
બીજો ડોઝ
|
|
19,69,59,736
|
|
સાવચેતી ડોઝ
|
|
4,86,47,268
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
12,76,68,271
|
|
બીજો ડોઝ
|
|
12,31,37,065
|
|
સાવચેતી ડોઝ
|
|
4,73,33,079
|
|
સાવચેતી ડોઝ
|
|
21,19,51,609
|
|
કુલ
|
|
2,18,52,16,710
સતત ડાઉનવર્ડ ટ્રેન્ડને પગલે, ભારતનો સક્રિય કેસલોડ આજે ઘટીને 39,583 થયો છે. દેશના કુલ પોઝિટિવ કેસના 0.09% સક્રિય કેસ છે.
પરિણામે, ભારતનો રિકવરી રેટ 98.73% છે. છેલ્લા 24 કલાકમાં 5,096 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા  હવે 4,40,19,095 છે.
છેલ્લા 24 કલાકમાં 3,947 નવા કેસ નોંધાયા છે.
છેલ્લા 24 કલાકમાં કુલ 3,20,734 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 89.50 કરોડ થી વધુ સંચિત પરીક્ષણો કર્યા છે.
સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 1.44% છે અને દૈનિક સકારાત્મકતા દર 1.23% હોવાનું નોંધાયું છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
પશુ સંવર્ધન, ડેરી અને મત્સ્ય ઉછેર મંત્રાલય
કેન્દ્રીય મંત્રી શ્રી પરષોત્તમ રૂપાલાએ દાર્જિલિંગ અને કાલિમપોંગ જિલ્લાના પશુધનમાં ચામડીના રોગ ના વધતા જતા કેસોના અહેવાલો પર ત્વરિત પગલાં લેવાનો નિર્દેશ આપ્યો
મત્સ્યોદ્યોગ મંત્રાલય હેઠળના પશુપાલન અને ડેરી વિભાગે આજે, પશુઓ અને ભેંસોમાં જોવા મળતો વિનાશક રોગ, LSD ના શંકાસ્પદ કેસ મળતાં પશ્ચિમ બંગાળના દાર્જિલિંગ અને કાલિમપોંગ જિલ્લાના પશુપાલકોની ચિંતાઓને દૂર કરવા માટે તાત્કાલિક કાર્યવાહી કરી છે.
FAHD માટેના કેન્દ્રીય કેબિનેટ મંત્રી શ્રી પરષોત્તમ રૂપાલાએ પશ્ચિમ બંગાળના કાલિમપોંગ અને દાર્જિલિંગ જિલ્લામાં લમ્પી સ્કિન ડિસીઝ ના વધતા જતા કેસોના અહેવાલો અંગે દાર્જિલિંગના સાંસદ રાજુ બિસ્તાના પત્ર પર ત્વરિત પગલાં લેવા નિર્દેશ આપ્યો છે.
પશુપાલન અને ડેરી વિભાગ, ભારત સરકાર દ્વારા ઝડપી પ્રતિસાદ અપાયો અને AHDના રાજ્ય અને જિલ્લા અધિકારીઓ સાથે નજીકના સંકલનમાં તકનીકી અને નાણાકીય સહાય પૂરી પાડવા માટે તમામ જરૂરી પગલાં લેવાયા છે.
ક્ષેત્રની ચકાસણી મુજબ, દાર્જિલિંગ અને કાલિમપોંગમાં એલએસડીને કારણે પશુઓના કોઈ મૃત્યુ થયા નથી. દાર્જિલિંગમાં આશરે 400 અને કાલિમપોંગમાં 2000 રસી વગરના પશુઓને ચેપ લાગ્યો હતો જેમાંથી અનુક્રમે 200 અને 1200 પહેલાથી જ સ્વસ્થ થઈ ગયા છે. રોગના ફેલાવાને રોકવા માટે અસરગ્રસ્ત વિસ્તારોમાં પશુઓને રિંગ રસીકરણ સહિત અન્ય ચેપગ્રસ્ત પશુઓની સારવાર ચાલી રહી છે. બંને જિલ્લાઓમાં ઘેટા/બકરામાં એલએસડીના કોઈ અહેવાલ નથી અને ચેપ મુખ્યત્વે રસી વગરના પશુઓમાં નોંધાય છે. જો કે સ્થિતિ કાબુમાં છે.
વિભાગ દ્વારા આ રોગના નિયંત્રણ માટે વિવિધ પગલાં અમલમાં મૂકાયા છે જે નીચે મુજબ છે:
સર્વેલન્સ: ડિપાર્ટમેન્ટે પહેલાથી જ એક્ઝિટ પ્લાન દ્વારા સર્વેલન્સ વ્યૂહરચના તૈયાર કરી છે અને તમામ રાજ્યોમાં પરિવર્તિત કરી છે. પ્રદેશમાં ડાયગ્નોસ્ટિક સુવિધાઓ સરળતાથી ઉપલબ્ધ છે અને પ્રાદેશિક રોગ નિદાન પ્રયોગશાળા , કોલકત્તાને એલએસડીના પીસીઆર પરીક્ષણ દ્વારા પશુઓની દેખરેખ માટે અધિકૃત અને નાણાકીય સહાય આપવામાં આવી છે અને તે જ રાજ્યને જાણ કરવામાં આવી હતી.
રસીકરણ કાર્યક્રમ: રાજ્યોને નિયમિતપણે નિયંત્રિત અને નિવારક વ્યૂહરચના મુજબ રસીકરણ હાથ ધરવા સલાહ આપવામાં આવી છે. રસીની ખરીદી માટે એકસમાન દરો રાજ્યને જણાવવામાં આવ્યા છે. પશ્ચિમ બંગાળ સહિતના રાજ્યોને 60:40 શેર સાથે ASCAD હેઠળ નાણાકીય સહાય પૂરી પાડવામાં આવે છે.
RDDL અધિકારીઓની કાલિમપોંગ અને દાર્જિલિંગની મુલાકાત: ઉત્તર પૂર્વ પ્રાદેશિક રોગ નિદાન પ્રયોગશાળા , ગુવાહાટી અને ઈસ્ટર્ન રિજનલ ડિસીઝ ડાયગ્નોસ્ટિક લેબોરેટરી , કોલકાતાના એક-એક અધિકારીની બનેલી કેન્દ્રીય ટીમની જમીનની સ્થિતિ અને ચોક્કસ સમયરેખામાં એલએસડીના નિયંત્રણ અને નિવારણ માટે રાજ્ય એએચડીને સમર્થન આપવા અને મૂલ્યાંકન કરવા માટે અસરગ્રસ્ત વિસ્તારની મુલાકાત લેવા રચના કરવામાં આવી છે..
પશુપાલન અને ડેરી વિભાગ દેશમાં એલએસડીના સમયસર નિયંત્રણ અને નિવારણ માટે ભંડોળ અને તકનીકી સહાય સહિત તમામ જરૂરી પગલાં લઈ રહ્યું છે. જો કે, ક્ષેત્રીય અમલીકરણ રાજ્ય સરકાર પાસે છે કારણ કે પશુપાલન રાજ્યનો વિષય છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 120
પ્રધાનમંત્રીનું કાર્યાલય
પ્રધાનમંત્રીએ ઉડાન યોજનાની છ વર્ષની સિદ્ધિઓની પ્રશંસા કરી
પ્રધાનમંત્રી શ્રી નરેન્દ્ર મોદીએ નાગરિક ઉડ્ડયન મંત્રાલયના ટ્વીટનો જવાબ આપ્યો છે, જેમાં મંત્રાલયે માહિતી આપી છે કે 6 વર્ષ પહેલાં, રિજનલ કનેક્ટિવિટી સ્કીમ  ઉડાને શિમલાને દિલ્હી સાથે જોડતી ઉડાન ભરી હતી. આજે, 473 રૂટ અને 74 ઓપરેશનલ એરપોર્ટ, હેલિપોર્ટ્સ અને વોટર એરોડ્રોમ્સ સાથે ભારતીય ઉડ્ડયન ક્ષેત્ર માટે ગેમ-ચેન્જર બન્યા છે.
ટ્વીટનો જવાબ આપતાં શ્રી મોદીએ કહ્યું કે છેલ્લાં 9 વર્ષ ભારતના ઉડ્ડયન ક્ષેત્ર માટે પરિવર્તનકારી રહ્યા છે. શ્રી મોદીએ એમ પણ કહ્યું કે હાલના એરપોર્ટનું આધુનિકીકરણ કરવામાં આવ્યું છે, નવા એરપોર્ટ ઝડપી ગતિએ બનાવવામાં આવ્યા છે અને રેકોર્ડ સંખ્યામાં લોકો ઉડાન ભરી રહ્યા છે.
પ્રધાનમંત્રીએ ટ્વીટ કર્યું;
“છેલ્લા 9 વર્ષ ભારતના ઉડ્ડયન ક્ષેત્ર માટે પરિવર્તનકારી રહ્યા છે. હાલના એરપોર્ટનું આધુનિકીકરણ કરવામાં આવ્યું છે, નવા એરપોર્ટ ઝડપી ગતિએ બનાવવામાં આવ્યા છે અને રેકોર્ડ સંખ્યામાં લોકો ઉડાન ભરી રહ્યા છે. આ વિસ્તૃત કનેક્ટિવિટી વાણિજ્ય અને પર્યટનને મોટું પ્રોત્સાહન આપે છે. #UDANat6”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રીએ સુદાનમાં સુરક્ષા સ્થિતિની સમીક્ષા કરી
પ્રધાનમંત્રી નરેન્દ્ર મોદીએ આજે વીડિયો કોન્ફરન્સિંગ દ્વારા સુદાનમાં સુરક્ષા સ્થિતિની સમીક્ષા કરવા માટે એક ઉચ્ચ સ્તરીય બેઠકની અધ્યક્ષતા કરી હતી. આ બ્રીફિંગમાં વિદેશ મંત્રી, રાષ્ટ્રીય સુરક્ષા સલાહકાર, સુદાનમાં ભારતના રાજદૂત અને અનેક અન્ય વરિષ્ઠ અધિકારીઓ હાજર હતા.
બેઠક દરમિયાન, પ્રધાનમંત્રી મોદીએ સુદાનમાં સૌથી તાજેતરની ઘટમાળનું મૂલ્યાંકન કર્યું અને સમગ્ર દેશમાં હાલમાં સ્થિત 3,000થી વધુ ભારતીય નાગરિકોની સલામતી પર વિશેષ ધ્યાન કેન્દ્રિત કરીને, જમીન પરની પરિસ્થિતિઓનો પ્રથમદર્શી અહેવાલ મેળવ્યો.
પ્રધાનમંત્રીએ એક ભારતીય નાગરિકના નિધન પર શોક વ્યક્ત કર્યો જે ગયા અઠવાડિયે આડેધડ ગોળીબારનો દુ:ખદ ભોગ બન્યો હતો.
પ્રધાનમંત્રી મોદીએ તમામ સંબંધિત અધિકારીઓને સતર્ક રહેવા, ઘટમાળની નજીકથી દેખરેખ રાખવા અને સુદાનમાં ભારતીય નાગરિકોની સલામતીનું સતત મૂલ્યાંકન કરવા અને તેમને શક્ય તમામ સહાયતા આપવા સૂચના આપી હતી. પ્રધાનમંત્રીએ આકસ્મિક સ્થળાંતર યોજનાઓ તૈયાર કરવા, ઝડપથી બદલાતા સુરક્ષા પરિદ્રશ્ય અને વિવિધ વિકલ્પોની સદ્ધરતા માટે વધુ નિર્દેશ આપ્યો હતો.
પ્રધાનમંત્રીએ આ ક્ષેત્રના પડોશી દેશો તેમજ સુદાનમાં નોંધપાત્ર સંખ્યામાં સુદાનમાં મોટી સંખ્યામાં રહેતા નાગરિકો સાથે ગાઢ સંચાર જાળવવાના મહત્વ પર પણ ભાર મૂક્યો હતો.
YP/GP/JD
(
પ્રધાનમંત્રીનું કાર્યાલય
પ્રધાનમંત્રીએ પુરૂષોની ટ્રીપલ જંપ સ્પર્ધામાં સુવર્ણ પદક જીતવા બદલ અર્પિન્દર સિંહને અભિનંદન પાઠવ્યા
ઇન્ડોનેશિયાના જકાર્તા-પાલેમ્બાંગ ખાતે ચાલી રહેલા 18માં એશિયાઈ રમતોત્સવ 2018માં પુરુષોની ટ્રીપલ જંપ સ્પર્ધામાં સુવર્ણ પદક જીતવા બદલ પ્રધાનમંત્રી શ્રી નરેન્દ્ર મોદીએ અર્પિન્દર સિંહને અભિનંદન પાઠવ્યા હતા.
પ્રધાનમંત્રીએ કહ્યું, “પ્રતિભાશાળી અને મહેનતુ અર્પિન્દર સિંહે પુરૂષોની ટ્રીપલ જંપ સ્પર્ધામાં સુવર્ણ પદક જીત્યો છે. તેમના પ્રદર્શને દરેક ભારતીયને ખુશ કરી દીધા છે.”
RP
(Visitor Counter : 118
પ્રધાનમંત્રીનું કાર્યાલય
પ્રધાનમંત્રીએ મેઘાલયના લોકોને રાજ્યના સ્થાપના દિવસ નિમિત્તે શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ મેઘાલયના લોકોને રાજ્યના સ્થાપના દિવસ નિમિત્તે શુભેચ્છા પાઠવી હતી.
ટ્વીટ કરી પ્રધાનમંત્રીએ જણાવ્યું હતું કે, “મેઘાલયના લોકો તેમના દયાળુ સ્વભાવ માટે જાણીતા છે. રમત-ગમત, સંગીતથી લઈને પ્રકૃતિના સંરક્ષણ સુધી, તેમની પાસેથી ઘણું શીખવા જેવું છે. આવનારા વર્ષોમાં મેઘાલયના વિકાસ માટે પ્રાર્થના કરૂં છું.”
NP/DS/GP/RP
(Visitor Counter : 96
પ્રધાનમંત્રીનું કાર્યાલય
પ્રધાનમંત્રીએ એચ.ઇ. ઉલ્ફ ક્રિસ્ટરસનને સ્વીડનના આગામી પ્રધાનમંત્રી તરીકેની તેમની પસંદગી બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ એચ.ઇ. ઉલ્ફ ક્રિસ્ટરસનને સ્વીડનના આગામી પ્રધાનમંત્રી તરીકે ચૂંટવા બદલ અભિનંદન પાઠવ્યા છે.
એક ટ્વીટમાં, પ્રધાનમંત્રીએ કહ્યું;
"સ્વીડનના આગામી પ્રધાનમંત્રી તરીકે એચ.ઇ. શ્રી ઉલ્ફ ક્રિસ્ટરસનને તેમની પસંદગી બદલ અભિનંદન. હું અમારી બહુપક્ષીય ભાગીદારીને વધુ મજબૂત કરવા માટે સાથે મળીને કામ કરવા આતુર છું."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(